
    МЯРКА 121 – “Модернизиране на земеделските стопанства” 

Цели на мярката: 

· Подобряване цялостната дейност и конкурентоспособност на земеделските стопанства чрез модернизирането на производствените условия и въвеждането на нови процеси и технологии, допринасящи за производството на качествени земеделски продукти;

·  Подобряване опазването на околната среда;

·  Спазване стандартите на Общността и подобряване на условията в земеделските стопанства по отношение сигурността и безопасните условия на труд, хигиената и хуманното отношение към животните.

Допустими кандидати:

1. Земеделски производители, които отговарят на следните условия:

- да са регистрирани като земеделски производители по реда на Наредба № 3 от 1999 г. за създаване и поддържане на регистър на земеделските производители 

- икономическият размер на земеделското стопанство на кандидата да бъде поне 1 икономическа единица (ИЕ);
- да използват земеделски площи с размер не по-малък от 1 ха или 0,5 ха за трайни насаждения и/или лозя
- юридическите лица да са получили минимум 50 % от общия доход за предходната година от земеделски дейности, преработка на земеделска продукция и/или услуги, директно свързани със земеделски дейности,;

- юридическите лица да са регистрирани по Търговския закон, Закона за кооперациите;

- едноличните търговци и юридическите лица - търговци, да са вписани в търговския регистър към Агенцията по вписванията;

- юридическите лица да са функционирали най-малко 6 месеца преди датата на подаване на заявлението за подпомагане и да имат за предходната финансова година минимум левовата равностойност на 3500 евро доход от земеделски дейности, преработка на земеделска продукция и/или услуги, директно свързани със земеделски дейности.

2. признати организации на земеделски производители  

Допустими дейности:

· закупуване, строителство или обновяване на сгради и друга недвижима собственост, използвана за земеделското производство на ниво стопанство

· закупуване, включително чрез финансов лизинг, и/или инсталиране на нови машини, съоръжения и оборудване, необходими за подобряване на земеделския производствен процес

· създаване и/или презасаждане на трайни насаждения; 

· инвестиции, за пчеларство;

· закупуване, на специализирани земеделски транспортни средства;

· инвестиции за напоителни съоръжения и оборудване,  включително нови тръбопроводи, системи за капково напояване, инсталации за дъждуване, малки помпени станции;

· закупуване на земя, за изграждане и/или модернизиране на сгради, предназначени за земеделските производствени дейности и/или за създаване и/или презасаждане на трайни насаждения;

-     достигане на съответствие с международно признати стандарти, софтуер;

·  разходи за предпроектни проучвания,  хонорари за архитекти, инженери и консултанти,

Финансови параметри за проектите:
· Максималният размер на инвестицията (общите допустими разходи) за един проект по тази мярка е левовата равностойност на 70 000 евро;

· Минималният размер на инвестицията за един проект е левовата равностойност на 3 500 евро;

· Общият паричен ресурс, заложен в СМР, е левовата равностойност на 380 000 евро.

Размер на финансовата помощ
- 50 % от общите допустими разходи за млади фермери в райони, различни от необлагодетелстваните и извън обхвата на местата по националната екологична мрежа Натура 2000;

- 50 % от общите допустими разходи за земеделски производители в необлагодетелствани райони и/или в обхвата на местата по националната екологична мрежа Натура 2000; 

-  40 % от общите допустими разходи за земеделските производители, в други райони

